**Haridusliku erivajadusega lastele transporditeenuse osutamine**

**Hinnapakkumuse päring**

**Lugupeetud pakkuja!**

Soovime Teie hinnapakkumust haridusliku erivajadusega lastele transporditeenuse osutamiseks.

**Teenuse kirjeldus**

Teenuse eesmärgiks on Tapa vallas elavatele haridusliku erivajadusega lastele transporditeenuse osutamine nende viimiseks haridusasutusse ja koju.

Teenust tuleb osutada järgmistel marsruutidel:

*I Tapa – Ahtme kool (Õpetajate 3, Kohtla-Järve*) ~ 104 km

Teenust vajab 3 last (pühapäeval kooli, reedel koju)

Pühapäeval - Tapalt väljumisega 17.00

Reedel – Ahtme kool ootab transporti lastele järele kella 12.00-ks.

*Õpinädala arvestuslik tasustatav kilometraaž ~ 208 km*

*II Tapa-Nurme Kool (Tallinna tn 46 Päinurme küla Järvamaa)* ~ 74 km

Teenust vajab 3 last (esmaspäeval kooli, reedel koju)

Esmaspäeval – Tapalt väljumisega 07.00

Reedel – Nurme Kool ootab transporti lastele järele ajavahemikus kella 13.00-14.00

Vajalik esmaspäeval kooli viimine kell 07.00 väljumisega

*Õpinädala arvestuslik tasustatav kilometraaž ~ 148 km*

Teenust osutatakse 2017/2018 õppeaasta jooksul alates 4. septembrist.

Toodud kilometraaž on arvestuslik, tellija tasub tegelikult läbitud sõidukilomeetrite eest.

**Nõuded pakkujale:**

- Pakkuja peab omama tegevusluba (ühenduse tegevusluba või taksoveoluba)

*Hankija kontrollib tegevusloa olemasolu majandustegevuse registrist.*

- Pakkuja peab omama või tema kasutuses peab olema vajaliku suurusega tehniliselt korras sõiduk, mis on kantud ühenduse tegevusloa tõestatud koopiale või taksoveoks väljastatud sõidukikaardile.

*Pakkuja esitab vajadusel sõidukikaardi koopia.*

*-* Pakkuja peab olema pakkumuste esitamise tähtpäevaks täitnud kõik riiklike maksude tasumise kohustused: hankija kontrollib maksuvõlgnevuste puudumist e-maksuameti kaudu.

**Lepingu tingimused:**

Vedaja arvestab igakuiselt täisotsa sõidukilomeetreid vastavalt sõidupäevade arvule ja tegelikult läbitud kilomeetritele ning esitab arve tellijale hiljemalt järgmise kuu 5. kuupäevaks.

Teenuse eest tasumine toimub vedaja ja tellija vahel fikseeritud kilomeetri hinna alusel vastavalt igas kuus tegelikult läbitud kilomeetritele.

Pakkumus peab sisaldama:

* Pakkuja nimi, aadress, registrikood;
* Sõidukikaardi koopia vajadusel;
* Ühe kilomeetri maksumus käibemaksuta ja käibemaksuga. Juhul kui pakkuja ei ole käibemaksukohuslane, lisada see märge pakkumuses.

**Hange ei ole jagatud osadeks, pakkumus tuleb esitada mõlemale marsruudile.**

**Pakutav kilomeetri hind peab sisaldama kõiki pakkuja poolt teenuse osutamiseks vajalikke kulutusi, eraldi ei maksta sõidualustustasu, tühisõitude (sh laste kooliviimisel tagasisõidu ja kojutoomisel koolisõidu), ooteaja ega muude lisateenuste eest.**

Pakkumus esitada Tapa Vallavalitsusele aadressil Pikk tn 15, 45106, Tapa või digitaalselt allkirjastatuna e-posti aadressil [vallavalitsus@tapa.ee](mailto:vallavalitsus@tapa.ee) hiljemalt **30.08.2017 kell 9:30**

Vajadusel peetakse pakkujatega läbirääkimisi.

Juhul, kui pakkumused ületavad oluliselt eeldatavat maksumust, on hankijal õigus lükata kõik pakkumused tagasi.

Nõuetele vastavate pakkumuste hulgast tunnistatakse edukaks madalaima maksumusega pakkumus.

Täiendav info: lastekaitsespetsialist Jaanika Kirs, tel 3258694, e-post [jaanika.kirs@tapa.ee](mailto:jaanika.kirs@tapa.ee)